Rødt lasteskip i sin helhet seilende på sjøen. I bakgrunnen ses fjellMS «Kristian With» - et av rederiets skip. Foto: Trondheim Havn 
Rødt lasteskip på vei til å legge til kai. Flatt hav. Noe fjell i bakgrunnenMS «With Junior» - et av rederiets skip i Trondheim. Foto: Trondheim Havn 
Rødt lasteskip på stille sjø, med skog i bakgrunnen.Tildligere MS «Mikal With» ble levert til Egil Ulvan Rederi i 1994. Skipet driftes i 2021 i Australia som MS «Huon Supply». Fotografert som MS «Nyksund» i 2014. Foto: B Ystebo 
Sideprofil av rødt lasteskip som seiler inne i en fjord. Fint vær med fastland på ene siden og holmer på andre siden av skipet.Egil Ulvan Rederi kjøpte MS «With Junior» (nr. 3) i 1998. Skipet ble i 2009 solgt til Feed Tromsø, før det i 2020 ble solgt på nytt, denne gangen til Eidshaug Rederi AS. Skipet heter MS «Sveasund» i 2021. Foto: Marius Vassnes 
Svart lasteskip i helfigur. I bakgrunnen ses en skorstein fra en fabrikk og noe bebyggelse.Tidligere MS «Kristian With» ble levert til Egil Ulvan Rederi i 2005. Bare en uke senere solgte rederiet skipet til islandske Eimskip. Skipet heter MS «Svartfoss» i 2021. Foto: Alf van Beem 
**Egil Ulvan Rederi,** tidligere **Edvard Ulvan**, er et norsk skipsrederi som ble etablert av Edvard Ulvan på Hitra i 1919. Rederiet drives av tredje og fjerde generasjon far og sønn. I 2023 eier og drifter rederiet seks skip, spesialisert for stykkgods og fiskefôr, med over 30 faste anløp i Norge, og noen utenlandsoppdrag. Egil Ulvan Rederi hadde i 2021 kontrakt med blant annet Mowi, Fiskå Mølle, Felleskjøpet og Ewos. Ved utgangen av 2020 hadde rederiet over 100 ansatte. Rederiets omsetning for 2019 lå på rundt 175 millioner kroner. Hovedkontoret ligger i Trondheim.

Historie
--------

Rederiet ble etablert av Edvard Olaus Mikalsen Ulvan (1875–1949) på Hitra i 1919. Rederiet het først Edvard Ulvan, før det i senere tid har fått navnet Egil Ulvan Rederi. Første båt i rederiet var trekutteren MS «Frohavet», bygget på Hemnesberget. Edvards sønner Mikal With Ulvan (1911–1989) og Edvin Ludvik Ulvan (1908–1987) brukte fartøyet til kjøp av skrei i Lofoten på vinterstid. De saltet og tørket fisken (til klippfisk), før den ble solgt videre i Kristiansund og Ålesund. På høsten kjøpte de sild som de saltet og leverte til kjøpere i Trondheim. Utenom høst- og vintersesong ble skipet brukt til godstransport. MS «Frohavet» ble gjemt bort i en vik under andre verdenskrig. Rederiet utvidet etter hvert flåten sin med skipet MS «Demring», som de senere omdøpte til MS «Erik With». I 1955 skilte sønnene Mikal og Edvin lag. Mikal fortsatte driften av MS «Frohavet». Edvin drev fiske med MS «Erik With».

I 1967 var rederiets første stålbåt klar til å tas i bruk. MS «With Junior» ble starten på rederiet sitt faste ruteopplegg langs norskekysten. Skipet var i drift for rederiet frem til 1977, før det ble solgt til Finn Bertram Evensen. I 2008 ble skipet skylt i land under en tropisk storm. Dette ble slutten for det 41 år gamle skipet. Etter salget av MS «With Junior» overtok Egil Ulvan Rederi MS «Snertholm», som de senere omdøpte MS «With Junior 2».

1988 tok Egil Oddvar Ulvan (født 24. desember 1945), sønn av Edvard Olaus Mikalsen Ulvan, over som eier av rederiet. 8. september 1977 ble rederiet etablert med dagens navn, Egil Ulvan Rederi. I 1988 ble det etablert en fast stykkgodsrute mellom Trøndelag og Nord-Norge, med skipet MS «With Junior» (nr. 2).

I 1994 fikk rederiet kontrakt med Ewos, BioMar og Stormøllen etter utvidelse av skipsflåten. Egil Ulvan Rederi kjøpte MS «Tresnes», som senere ble omdøpt til MS «Mikal With». Skipet ble det første i Norge med eget losseanlegg for fiskefôr da det fikk montert dette i 1997. I 2001 fikk skipet igjen nytt navn, denne gangen MS «Frohavet». Skipet ble solgt til Nordnorsk Shipping AS i 2003.

I 1998 blir enda et skip anskaffet, denne gangen MS «Austborg». Også dette skipet får navnet MS «With Junior». (nr.3). (*nå*: MS «Sveasund») Skipet ble omtalt som det mest moderne stykkgodsskipet langs kysten på denne tiden.

Egil Ulvan Rederi har vært en familiedrevet bedrift helt siden etableringen i 1919. Frem til 1999 var rederiet helt familiestyrt.

### 2000-tallet

I 2002 utvidet Egil Ulvan Rederi kapasiteten sin med nytt skip, MS «Mikal With». MS «Mikal With» ble på denne tiden omtalt som den største fôrbåten langs Norskekysten. Skipet er rederiets andre skip med dette navnet, og det er fortsatt i drift for rederiet i 2021.

Utviklingen i fraktefart går i retning av konsolidering på vareeiersiden (færre kunder – større kontrakter) og redusert antall havner. I en undersøkelse gjort for Fraktefartøyenes Rederiforening i 2007 blir det pekt på at «oppdragstrenden går helt klart i retning av større parti (80 % er på mer enn 100 tonn) og faste kontrakter. Antall havner og anløp er halvert i løpet av de siste 5–10 år, og ettersom kostnader per anløp stiger kraftig så vil denne utviklingen bare forsterkes. For denne frakttypen er det helt slutt med enkeltpaller og småparti – disse går nå konsekvent med bil. Innenfor dette segmentet ser vi derfor nå en avskalling, der de minste aktørene og de minste båtene faller fra»

Egil Ulvan Rederi fikk i 2005 MS «Kristian With» (*nå:* MS «Svartfoss») levert. En uke senere ble skipet solgt til Eimskip, som fortsatt drifter skipet i 2021. I 2009 fikk rederiet et nytt nybygg, MS «With Junior». Skipet er rederiets femte skip med dette navnet. MS «With Junior» er i 2021 fortsatt i drift for Egil Ulvan Rederi.

I 2011 kjøpte Egil Ulvan Rederi en brukt båt fra Erwin Strahlman Rederi. Skipet het på dette tidspunktet MS «Nanuk», men ble raskt omdøpt MS «Kristian With», og ble dermed rederiets andre skip med dette navnet. Skipet ble satt inn i rute mellom Oslofjorden og Tromsø, og er fortsatt i drift for Egil Ulvan Rederi per 2021.

Fôrbåtene MS «With Harvest» og MS «With Marine» ble i 2014 levert som søsterskip til Egil Ulvan Rederi. Begge skipene har LNG-fremdrift, noe som var helt nytt for rederiet på denne tiden. Skipene har en kapasitet på 3000 tonn fiskefôr. Dette gjorde de to søsterskipene til verdens største fraktebåter for fiskefôr i 2014.

Egil Ulvan Rederi ble på Haugesundkonferansen i 2018 kåret til årets maritime lærebedrift 2017. Det er stiftelsen Norsk maritim kompetanse som gir ut denne prisen. På daværende tidspunkt hadde rederiet 9 lærlinger og 5 dekkskadetter på sine fartøy. Rederiet tilbyr læreplass på alle sine skip, både på dekk og i maskinen. Om bord på skipene jobber instruktører som har gjennomført assessorkurs. Kurset tas av offiserer som skal instruere og bedømme kadetter sin kompetanse på sjøen.

I 2018 kjøpte Egil Ulvan Rederi skipet MS «Eidsvaag Junior» av selskapet Eidsvaag AS. Egil Ulvan Rederi ga skipet nytt navn, MS «With Nord». Skipet ble satt i rute i Nord-Norge, den eneste delen av norskekysten rederiet tidligere ikke dekket gjennom sine faste ruter. Skipet går i 2022 i fast rute mellom Ålesund og Finnmark.

Rederiet ble i 2018 det første til å forsøke å etablere en fast rute med transport av laks via sjøveien fra Hitra til Hirtshals. Ruten ble betjent av fartøyet MS «With Frohavet», profilert "With Line". MS «With Frohavet» skulle anløpe Hirtshals annenhver lørdag. Egil Ulvan Rederi kjøpte skipet av Silver Liner AS i 2017. På daværende tidspunkt het det MS «Silver River». Skipet var et av fartøyene Egil Ulvan Rederi tidligere hadde vært med og utvikle. Egil Ulvan Rederi solgte skipet til Eimskip i 2007. Egil Ulvan Rederi trengte ikke skipet likevel på daværende tidspunkt, siden de to år tidligere fikk MS «Kristian With» (*nå:* MS «Svartfoss») levert. MS «With Frohavet» seiler per juni 2021 fortsatt i fast rute mellom Tromsø, Hirtshals og Moss for Egil Ulvan Rederi.

Egil Ulvan Rederi bestemte seg i 2019 for å utvide kapasiteten sin med et nytt skip, og gjorde sin største investering så langt. Skipet får navnet MS «Oddrun With», oppkalt etter Egil Oddvar Ulvans avdøde kone, Oddrun Alise Lindseth (1947–2010). MS «Oddrun With» er planlagt å settes i rute sent på sommeren 2021. Fartøyet bygges for å frakte stykkgods og konteinere. MS «Oddrun With» får i tillegg eget losseanlegg for fiskefôr. Skipets kran kan løfte 120 tonn, og dobler dermed dagens standard langs Norskekysten. Investeringen har en prislapp på rundt 300 millioner kroner.

I 2021 ble rederiet drevet av fjerde generasjon. Styrets leder var Ivar Christian Ulvan (1969–), sønn av rederiets eier, Egil Oddvar Ulvan. Det var oldefaren, Edvard Ulvan som etablerte rederiet. Ivar Christian Ulvan startet i rederiet gjennom en sommerjobb, og har seilt som både stuert, matros, styrmann og motormann. Senere seilte Ivar C. Ulvan som kaptein på MS «Mikal With», men i 2005 gikk han over i kontorjobb som styreleder. Rederiet ble stort nok til at det trengte en egen administrasjon, og kunne ikke lenger driftes fra broen på skipene. Egil Oddvar Ulvan var i 2021 teknisk sjef og reder i rederiet.

I 2021 vant Egil Ulvan Rederi i konkurranse med 31 rederier kontrakt med Heidelberg Cement og Felleskjøpet Agri for å bygge verdens første nullutslipps bulkskip. Skipet får navnet MS «With Orca» og skal drives av hydrogen samt to rotorseil. Egil Ulvan Rederi har fått en 15 år lang kontrakt med Heidelberg og Felleskjøpet. MS «With Orca» skal frakte korn fra Østlandet til Vestlandet, og stein og grus tilbake. Med rotorseilene kan skipet seile med energi produsert av vind, uten annet maskineri i drift.

I 2022 solgte rederiet skipene MS «With Nord» og MS «Kristian With», samtidig ble nybygget MS «Oddrun With» levert til rederiet.

Situasjonen i 2023
------------------

Egil Ulvan Rederi drifter seks fartøy i 2023. Rederiet satser på skip som kan komme inn til de fleste kaier langs kysten. Rederiet har over 30 faste anløp i inn- og utland. To av skipene er bulkskip som kun frakter fiskefôr, fôrbåter. Tre av skipene er lasteskip som kun frakter stykkgods, for eksempel varer på paller, sekker og lystbåter. De to resterende skipene har mulighet til å laste og losse fiskefôr gjennom bulkanlegg, i tillegg til frakt av stykkgods. Ved utgangen av 2020 hadde rederiet 12 ansatte i administrasjonen, og over 100 ansatte totalt. Egil Ulvan Rederi er eier av Halten AS og Halten Bulk AS. Selskapene ble etablert i 2014 og hadde fem selv-lossende skip i flåten sin i 2021. Skipene transporterer tørrgods, som korn, kull og treverk.

Flåte
-----

| Navn | Bilde | IMO | Byggeår | Anskaffet | Tonnasje | Lengde | Solgt |
| --- | --- | --- | --- | --- | --- | --- | --- |
| MS «Kristian With» |  | 9375898 | 2007 | 2011 | 2545 BT | 86,54 m | 2022 |
| MS «Mikal With» |  | 9221308 | 2002 |  | 1657 BT | 66,70 m |  |
| MS «With Frohavet» |  | 9359650 | 2007 | 2017 | 3538 BT | 81,55 m |  |
| MS «With Harvest» |  | 9692117 | 2014 |  | 3450 BT | 70 m |  |
| MS «With Junior» |  | 9418781 | 2009 |  | 2363 BT | 66,70 m |  |
| MS «With Marine» |  | 9692167 | 2014 |  | 3450 BT | 69,90 m |  |
| MS «With Nord» |  | 9226126 | 2001 | 2018 | 1163 BT | 49,99 m | 2022 |
| MS «Oddrun With» |  | 9882645 | 2022 | 2022 | 5285 BT | 86,15 m |  |

Referanser
----------

1. ↑   Brønnøysundregistrene, Enhetsregisteret, w2.brreg.no, besøkt 10. juli 2021[Hentet fra Wikidata]
2. ↑  «Egil Ulvan Rederi AS». Proff. Besøkt 10. juli 2021.
3. ↑  «Egil Ulvan Rederi 100 år» **(bokmål)**. 29. april 2019. Besøkt 5. desember 2023.
4. ↑  «M/S «KRISTIAN WITH» - Skipsrevyen.no». *www.skipsrevyen.no*. 4. desember 2007. Besøkt 20. juni 2021.
5. ↑  «Skipet. 2006 Vol. 32 Nr. 1». *www.nb.no*. Besøkt 21. juni 2021.
6. 1 2  «Egil Ulvan Rederi 100 år». *Maritimt Magasin*. 29. april 2019. Besøkt 15. juni 2021.
7. ↑  «Edvard Olaus Mikalsen Ulvan». *www.hitterslekt.no*. Besøkt 27. juni 2021.
8. 1 2  Kystlaget Trondhjem. «Egil Ulvan rederi 100 år». Besøkt 27. juni 2021.
9. 1 2 3  «Om Egil Ulvan Rederi AS – Egil Ulvan Rederi AS». *ulvan-rederi.no*. Besøkt 9. april 2021.
10. ↑  «Ledig stilling - Egil Ulvan Rederi». *karrierestart.no*. Besøkt 29. juni 2021.
11. ↑  «Skipet. 1977 Vol. 3 Nr. 1». *www.nb.no*. Besøkt 21. juni 2021.
12. ↑  Leiren, Dag Inge (1993). *Fraktebåtane i Stamnes 1901-1993*. Vaksdal kommune, Kulturkontoret. s. 107. ISBN 8299309905.
13. 1 2  Bakka, Dag (1997). *Langs kysten i femti år : kystfart og fraktenæring 1946-1996*. Seagull. s. 187, 235. ISBN 8291258066.
14. ↑  «M/S With Junior - Sjøhistorie». *www.sjohistorie.no*. Besøkt 29. juni 2021.
15. ↑  «M/S With Junior - Sjøhistorie». *www.sjohistorie.no*. Besøkt 29. juni 2021.
16. ↑  «Egil Oddvar Ulvan f. 24 Des 1945 69/064 Solvang, Berget, Ulvøya, Hitra: Hitterslekt». *www.hitterslekt.no*. Besøkt 9. juli 2021.
17. ↑  Ljøkjell, Arnfinn (1995). *Deler av familien Winther*. Bjugn: A. Ljøkjell. ISBN 8299335809.
18. 1 2  «Feirer 100 år med nytt skip». *Trondheim Havn*. 19. mars 2019. Besøkt 23. juni 2021.
19. ↑  «Harstad Tidende, torsdag 21. april 1988». *www.nb.no*. Nasjonalbiblioteket. 21. april 1988. Besøkt 14. juli 2021.
20. ↑  «M/S Mikal With - Sjøhistorie». *www.sjohistorie.no*. Besøkt 29. juni 2021.
21. ↑  «Skipet. 1998 Vol. 24 Nr. 2». *www.nb.no*. Besøkt 21. juni 2021.
22. ↑  «M/S With Junior I - Sjøhistorie». *www.sjohistorie.no*. Besøkt 29. juni 2021.
23. ↑  «Fiskaren, fredag 14. juni 1996». *www.nb.no*. Besøkt 29. juni 2021.
24. ↑  «Fiskaren, fredag 15. mai 1998». *www.nb.no*. Besøkt 29. juni 2021.
25. ↑  Giske, Kim Idar (7. mars 2002). «Mikal With (03/2002)». *Maritimt Magasin*. Besøkt 15. juni 2021.
26. ↑  «M/S Mikal With - Sjøhistorie». *www.sjohistorie.no*. Besøkt 29. juni 2021.
27. ↑  «Mikal With – Egil Ulvan Rederi AS». *ulvan-rederi.no*. Besøkt 13. juli 2021.
28. ↑  Oddmund Oterhals. *Fornyelse av kystfrakteflåten*. Møreforskning, 2007
29. ↑  «M/S With Junior - Sjøhistorie». *www.sjohistorie.no*. Besøkt 29. juni 2021.
30. ↑  «Kristian With – Egil Ulvan Rederi AS». *ulvan-rederi.no*. Besøkt 15. juni 2021.
31. ↑  «M/S Kristian With - Sjøhistorie». *www.sjohistorie.no*. Besøkt 29. juni 2021.
32. ↑  «Skipet. 2014 Vol. 40 Nr. 3». *www.nb.no*. Besøkt 21. juni 2021.
33. ↑  «Egil Ulvan Rederi orders two fish feed carriers of MM-design». *Multi Maritime* **(engelsk)**. Besøkt 10. juli 2021.
34. ↑  «M/S «WITH MARINE» - Skipsrevyen.no». *www.skipsrevyen.no*. 18. januar 2015. Arkivert fra originalen 13. mai 2021. Besøkt 11. juli 2021.
35. ↑  «Egil Ulvan AS er kåret til Årets maritime lærebedrift 2017!». *Kystrederiene*. 8. mars 2018. Besøkt 23. juni 2021.
36. ↑  NRK (7. februar 2018). «Pris til Egil Ulvan Rederi». *NRK* **(norsk nynorsk)**. Besøkt 10. juli 2021.
37. ↑  Sjøfartsdirektoratet (6. februar 2018). «Egil Ulvan Rederi ble Årets Maritime Lærebedrift». *www.sdir.no* **(norsk)**. Besøkt 21. juni 2021.
38. ↑  «Karriere – Egil Ulvan Rederi AS». *ulvan-rederi.no*. Besøkt 25. juni 2021.
39. ↑  «Assessorkurs – Maritimt Kompetansesenter». Besøkt 25. juni 2021.
40. ↑  «Egil Ulvan Rederi AS har inngått avtale om kjøp av "MV EIdsvaag Junior".». *web.archive.org*. 24. november 2018. Arkivert fra originalen 24. november 2018. Besøkt 15. juni 2021.
41. 1 2  «Kystrederen» (PDF). Kystrederiene.no. s. 25. Besøkt 23. juni 2021.
42. ↑  «With Nord – Egil Ulvan Rederi AS». *ulvan-rederi.no*. Arkivert fra originalen 11. april 2021. Besøkt 9. juli 2021.
43. ↑  Olsen, Stian (27. mai 2018). «Denne båten blir den første til å gå i fast rute mellom Hitra og kontinentet». *iLaks*. Besøkt 25. juni 2021.
44. ↑  Olsen, Stian (30. mai 2018). «Slik skal Egil Ulvan Rederi gjennomføre de første forsøkene med frakt av laks til Danmark». *iLaks*. Besøkt 25. juni 2021.
45. ↑  Kaasen, Stein (17. juli 2018). «Cooperation with Egil Ulvan Rederi». Logjobb. Arkivert fra originalen 27. juni 2021. Besøkt 27. juni 2021.
46. ↑  «Kjøper tilbake skipet de var med å utvikle for over ti år siden». *e24.no(Abonnement påkrevet)*. Besøkt 15. juni 2021.
47. ↑  «Egil Ulvan Rederi AS kjøper kjøl- og fryseskipet MV Silver River – Egil Ulvan Rederi AS». *ulvan-rederi.no*. Besøkt 27. juni 2021.
48. ↑  «With Frohavet – Egil Ulvan Rederi AS». *ulvan-rederi.no*. Besøkt 25. juni 2021.
49. ↑  Skipsrevyen (18. mars 2019). «Største hittil for Egil Ulvan Rederi - Skipsrevyen.no». *www.skipsrevyen.no*. Arkivert fra originalen 11. mai 2021. Besøkt 11. mai 2021.
50. ↑  «Oddrun Alise Lindseth f. 27 Mai 1947 Sandviksberget, Osen d. 1 Sep 2010 Trondheim: Hitterslekt». *www.hitterslekt.no*. Besøkt 9. juli 2021.
51. ↑  Bærland, Andrea (25. mars 2021). «Bygger verdens første bulkskip på hydrogen og vindkraft». *finansavisen.no* **(norsk)**. Besøkt 15. juli 2021.
52. ↑  Dyrnes, Johan Berge. «Seehuus- og Wintherslekta i 400 år». *www.nb.no*. Besøkt 23. juni 2021.
53. ↑  «Egil Ulvan Rederi skal realisere verdens første hydrogendrevne lasteskip – Egil Ulvan Rederi AS». *ulvan-rederi.no*. Besøkt 12. mai 2021.
54. ↑  «Norwegian Ship Design chosen to design the world’s first hydrogen powered cargo ship». *The Norwegian Ship Design Company* **(engelsk)**. 25. mars 2021. Besøkt 12. mai 2021.
55. ↑  «Nå bygges verdens første hydrogendrevne lasteskip». *Maritimt Magasin*. 25. mars 2021. Besøkt 29. juni 2021.
56. ↑  «Valget falt på Egil Ulvan Rederi». *Havnemagasinet*. 25. mars 2021. Arkivert fra originalen 11. mai 2021. Besøkt 11. mai 2021.
57. ↑  «Egil Ulvan Rederi skal realisere verdens første hydrogendrevne lasteskip». *Kystrederiene*. 25. mars 2021. Besøkt 23. juni 2021.
58. ↑  «Fiskeribladet Fiskaren, fredag 8. august 2014». *www.nb.no*. Besøkt 29. juni 2021.
59. ↑  «Egil Ulvan Rederi AS - 930722367 - Trondheim - Se Regnskap, Roller og mer». *www.proff.no*. Besøkt 9. april 2021.
60. ↑  «Roller, aksjonærer og styresammensetning av Egil Ulvan Rederi AS - Regnskapstall». *www.regnskapstall.no*. Besøkt 25. juni 2021.
61. ↑  «Halten AS – Feeding the industry’s hunger». *haltenas.no*. Besøkt 25. juni 2021.

Litteratur
----------

* Dyrnes, Johan Berge (1996). *Slektninger : Seehuus- og Wintherslekta i 400 år*. J.B. Dyrnes. ISBN 8299394902.
* Ljøkjell, Arnfinn (1995). *Deler av familien Winther*. A. Ljøkjell. ISBN 8299335809.

Eksterne lenker
---------------

* (no) Offisielt nettsted Rediger på Wikidata

* (en) Egil Ulvan Rederi – kategori av bilder, video eller lyd på Commons Rediger på Wikidata
* (no) Egil Ulvan Rederi på Facebook Rediger på Wikidata

* (no) Egil Ulvan Rederi på Instagram Rediger på Wikidata

* Egil Ulvan Rederi på LinkedIn Rediger på Wikidata

| * v
* d
* r
Egil Ulvan Rederi - skipsflåte 2022 |
| --- |
| 
* MS «With Frohavet» (2007)
* MS «With Junior» (2009)
* ~~MS «With Nord»~~ (2001)
* ~~MS «Kristian With»~~ (2007)
* MS «With Harvest» (2014)
* MS «Mikal With» (2002)
* MS «With Marine» (2014)
* MS «Oddrun With» (2022)

 |


|  |  |
| --- | --- |
| Oppslagsverk/autoritetsdata | Brønnøysundregistrene **·** Maritime Business Directory
 |

Portal: Sjøfart



1. ↑